81. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 270 της 18/22 Μαΐου 1989 (ΦΕΚ Α΄ 129) (Διόρθ. Σφαλμ. στο ΦΕΚ Α΄ 144/1-61989) Διάθεση οπλιτών και επιστημόνων σε ανώτατα εκπαιδευτικά και τεχνολογικά ιδρύματα και ερευνητικά κέντρα του δημόσιου τομέα, που υπάγονται στο Υπουργείο Εθνικής Παιδείας και Θρησκευμάτων ή εποπτεύονται απ’ αυτό. Έχοντας υπόψη: α.Τις διατάξεις της παρ. 7 άρθρ. 12 του νόμ. 1763/1988 «Στρατολογία των Ελλήνων» (ΦΕΚ 57Α΄). β.Τη με αριθ. 258/89 γνωμοδότηση του Συμβουλίου της Επικρατείας, μετά από πρόταση των Υπουργών Εθνικής Άμυνας και Εθνικής Παιδείας και Θρησκευμάτων, αποφασίζουμε: Άρθρ.1.-1.Επιτρέπεται η διάθεση οπλιτών επιστημόνων κατόχων διδακτ. διπλώματος ή τίτλου μεταπτυχιακών σπουδών με ειδίκευση, σε ανώτατα εκπαιδευτικά και τεχνολογικά ιδρύματα και ερευνητικά κέντρα του δημόσιου τομέα, που υπάγονται στο Υπουργείο Εθνικής Παιδείας και Θρησκευμάτων ή εποπτεύονται απ’ αυτό, ανάλογα με τις δυνατότητες του Υπουργείου Εθνικής Άμυνας και εφόσον συντρέχουν κατά την ημερομηνία διάθεσης οι εξής ειδικότητες προϋποθέσεις: α.Έχουν συμπληρώσει 9μηνη τουλάχιστον στρατιωτική υπηρεσία. β.Το υπόλοιπο της θητείας τους δεν είναι μικρότερο των έξι μηνών. 2.Ο διδακτορικός ή μεταπτυχιακών τίτλος σπουδών εκπαιδευτικών ιδρυμάτων του εξωτερικού θα πρέπει να έχει αναγνωρισθεί από την αρμόδια Ελληνική αρχή, όπου τούτο απαιτείται. Άρθρ.2.-1.Τα νόμιμα πρόσωπα της παρ. 1 του άρθρ. 1 που επιθυμούν να διατεθούν σ’ αυτά οπλίτες επιστήμονες με τα απαιτούμενα προσόντα, απευθύνουν σχετική αίτηση στη ΔΣΑ/ΓΕΕΘΑ. Στην αίτηση που αφορά συγκεκριμένο ή συγκεκριμένα άτομα περιλαμβάνονται εμπεριστατωμένα οι λόγοι της διάθεσης και επισυνάπτονται φωτοαντίγραφα των τίτλων σπουδών. Επίσης αναφέρεται συγκεκριμένα η εργασία στην οποία θα χρησιμοποιηθεί ο διατιθέμενος. 2.Η διάθεση των οπλιτών της προηγούμενης παραγράφου γίνεται με απόφαση του Υπουργού Εθνικής Άμυνας μετά από εισήγηση της ΔΣΑ/ΓΕΕΘΑ. Με την ίδια απόφαση ορίζεται η έναρξη και η διάρκεια της διάθεσης. 3.Με την λήξη της διάθεσης οι οπλίτες οφείλουν να επιστρέψουν στις Μονάδες στις οποίες ανήκουν. Σελ.110,66054(γ) Τεύχος 1191-Σελ. 70 Άρθρ.3.-1.Η διάθεση διακόπτεται και οι οπλίτες επιστρέφουν στις Μονάδες τους: α.Αυτοδικαίως σε περίπτωση πολέμου. β.Με απόφαση του Υπουργού Εθνικής Άμυνας σε περίπτωση γενικής ή μερικής επιστράτευσης. Η διακοπή της διάθεσης στην περίπτωση αυτή είναι δυνητική και μπορεί να αφορά το σύνολο ή μέρος αυτών που έχουν διατεθεί. γ.Με απόφαση του Υπουργού Εθνικής Άμυνας μετά από αίτηση του οργάνου, που διοικεί το νομικό πρόσωπο κατά περίπτωση, είτε γιατί έχουν εκλείψει οι λόγοι διάθεσης, είτε γιατί οι οπλίτες δεν ανταποκρίνονται στις υποχρεώσεις και τα καθήκοντά τους. 2.Με τη διακοπή της διάθεσης οι οπλίτες οφείλουν να επιστρέφουν στις Μονάδες στις οποίες ανήκουν. 3.Κατά τη διάρκεια της διάθεσης οι οπλίτες: α.Ανήκουν διοικητικά στις Μονάδες από τις οποίες έχουν διατεθεί. β.Δικαιούνται τροφή σε χρήμα, όπως ορίζεται κάθε φορά. γ.Διατηρούν τη στρατιωτική ιδιότητα και υπάγονται στους στρατιωτικούς κανονισμούς, ο δε χρόνος της διάθεσης υπολογίζεται ως χρόνος πραγματικής στρατιωτικής υπηρεσίας. δ.Απαλλάσσονται από τα στρατιωτικά καθήκοντά τους. ε.Διέπονται σχετικά με το ωράριο και τους όρους απασχόλησης από τις διατάξεις που ισχύουν κάθε φορά για το νομικό πρόσωπο στο οποίο έχουν διατεθεί, δεν δικαιούνται όμως αμοιβή για την εργασία τους. στ.Δικαιούνται τις προβλεπόμενες από τις ισχύουσες διατάξεις για τους οπλίτες άδειες, οι οποίες χορηγούνται με τη διαδικασία της παρ. 8 του άρθρ. 43 του ΣΚ 20-1. Άρθρ.4.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. 36.Β.α.81 Στρατολογία 